Source: http://nonprofit.hu/content/mi-t%C3%B6rt%C3%A9nik-ha-nincs-vagy-nem-megfelel%C5%91-kurat%C3%B3rium
Timestamp: 2013-05-23 21:17:11
Document Index: 20784686

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Mi történik, ha nincs vagy nem megfelelő a kuratórium? | Nonprofit.hu
Milyen lehetséges módjai vannak az alapítvány megszűnésének?Az alapítvány székhelye — mit kell róla tudni?Adományozhat-e az alapító célzottan, saját alapítványának?Ki lehet alapítvány alapítója? Hasonló hírek
Ha az alapító nem nevezett az alapításkor kezelő szervet, vagy a kijelölt kezelő szerv nem vállalja a feladat ellátását, ebben az esetben a bíróság jelöl ki kezelő szervet. A bíróság ilyen esetben az alapítvány céljával vagy feladatával azonos, hasonló területen működő szervezetet vagy személyt jelöl ki kezelő szervnek és erről az alapítót illetve a kijelölt szervet értesíti.
Amennyiben az alapítvány működése során a kezelő szerv, kuratórium jogosultsága megszűnik, vagy a kuratórium nem az alapító okirat szerinti létszámmal működik, és az alapító mulasztja el az új kezelő szerv, az új kuratóriumi tagok kijelölését és a működő létszámhoz igazodóan nem módosul az alapító okirat sem, a bíróság magától nem fog kuratóriumot jelölni.
A bíróság ebben az esetben az ügyészséget értesíti a törvényes működés helyreállítása érdekében. Az ügyészség felhívja az alapítót a törvényes kezelő szerv kijelölésére. Ha ez nem történik meg, akkor a bíróság az ügyészség keresete alapján az alapítványt megszüntetheti. Tehát a bíróság csak akkor jelöl kezelő szervet, ha arról az alapításkor az alapító nem rendelkezett, illetve halála megszűnése bekövetkezett és erre az esetre sem volt kijelölve, hogy ki gyakorolja az alapítói jogokat, így a kezelő szerv kinevezésének jogát.
kuratórium,megszűnés,alapítvány Új hozzászólás